নীল বিপ্লব : মিসরে নতুন সূর্যোদয় : আফ্রিকা তথা আরববিশ্বের দেশ মিসরকে বলা হয় নীলনদের দান। ১৪ জানুয়ারি ২০১১ প্রথম আরব দেশ হিসেবে তিউনিসিয়ায় গণ-অভ্যুথ্যানের পর মিসরেও গণ-আন্দোলন শুরু হয় ২৫ জানুয়ারি। গণ-আন্দোলনের মুখে দেশটির প্রেসিডেন্ট হোসনি মোবারক ১১ ফেব্রুয়ারি পদত্যাগ করেন এবং ক্ষমতা হস্তান্তর করেন সশস্ত্র বাহিনীর সুপ্রিম কাউন্সিলের কাছে। ১৯৮১ সালের ৬ অক্টোবর আনোয়ার সা’দাতকে হত্যা করা হলে বিমানবাহিনীর কর্মকর্তা হোসনি মোবারক মিসরের রাষ্ট্রপতি হন। মুসলিম ব্রাদারহুড এবং “উই আর অল খালেদ সৈয়দ”এর সংগঠিত তাহরির স্কয়ারের তীব্র আন্দোলনের মুখে ৩২ বছর ধরে আঁকড়ে থাকা গদি ছাড়তে বাধ্য হন হোসনি সাইদ মোবারক।